પૂરનો પ્રકોપ સહન કરી રહેલા કેરળ માટે જ્યાં એક તરફ લોકો દિલથી મદદ આપી રહ્યાં છે ત્યાં કેટલાક એવું પણ માને છે કે, કેરળમાં પ્રાકૃતિક આપદાનું કારણ અહીંના લોકોનું બીફ ખાવું છે. કેટલાક લોકોએ તો ટ્વીટ કરીને કહ્યું હતું કે, ‘ગૉડ્સ ઑન કન્ટ્રી’ના લોકોએ બીફ ખાઈને ઈશ્વરને નારાજ કર્યા છે. કેટલાકે સોશિયલ મીડિયા પર એમ પણ લખ્યું છે કે, અહીં બીફ પર બેન નહીં મુકાય તો કેરળ આવી હોનારતોનું હકદાર છે.